cyanic-selkie/wikianc huggingface dataset:
স্ট্রিপার
ক্লাবের ভিতরে
প্রতি গানের সেটের সময়, ড্যান্সার বখশিশের জন্য নাচবে।ড্যান্সারেরা নাচের সময় অথবা নাচ শেষের পরে বখশিশ সংগ্রহ করবে । স্টেজ থেকে নামার পরেও সে বখশিশ নিতে পারে। গ্রহককে বখশিশ দিতে হলে তার টাকা ভাঁজ করে ড্যান্সারের গার্টার এ ছুড়ি দিতে হয় । স্টেজের সামনে টিপিং রেইল থাকে , যা গ্রাহকের পার করার অনুমতি নাই । আরো অন্য ভাবে বখসিশ দেয়া যায় , যেমন , স্ট্রিপারের স্তন বিভাজনে , স্ট্রিপারের মুখের মধ্যে অথবা শুধু স্টেজের উপরে ছুড়ে দিয়ে। স্টেজ পারফ্যন্সের সময় বখশিশ দেয়ার উপর অনেক এলাকায় এবং ক্লাবে আইনগত বা পূর্ব অভিজ্ঞতার কারণে বিধিনিষেধ থাকে। প্রতি ক্লাব ও ড্যান্সারের ব্যক্তিগত সহ্যসীমা থাওকে , বখশিশ দেয়ার সময়ে সংস্পর্শের উপর। ব্যক্তিগত ড্যান্সের সময়েও বখশিশ নিয়ে থাকে স্ট্রিপারেরা।
ব্যক্তিগত ড্যান্স
যেখানে আইনসম্মত ( বা আইন অমান্য করে ) স্ট্রিপারেরা অনেক সময়ে ব্যক্তিগত পারফর্মেন্স করে থাকে । ব্যক্তিগত পারফর্মেন্স নির্ধারিত ফি এর বিনিময়ে করা হয়, বখশিশের বিনিময়ে নয়। ফি দিয়ে সাধারণত , একটি নির্দিষ্ট কক্ষ , নির্দিষ্ট সময়ের জন্য পাওয়া যায়। প্রাইভেট ড্যান্সের সময়ে মূলত টেবিল ড্যান্স , ল্যাপ এবং কাউচ ড্যান্স এবং বেড ড্যান্স পারফর্ম করে স্ট্রিপারেরা। এয়ার ড্যন্স  হল এমন এক ধরনের ড্যন্স , যেটাতে কাস্টমার এবং ড্যন্সারের মাঝে কোন ছোঁয়া লাগে না । ব্যক্তিগত ড্যান্সে , উপরে উল্লেখিত এক বা একাধিক ড্যান্স করা হতে পারে, তবে অনেক সময়ে ড্যান্সারেরা এয়ার ড্যান্স করে সময় শেষ করে দেয় , যদিও কাস্টমার অনেক বেশি স্পর্শ সংবেদী ড্যান্স আশা করেছিল ।
স্নে'উ-জুর-বা-য়ে-শেস-'বার
স্নে'উ-জুর-বা-ইয়ে-শেস-'বার (১০৪২-১১১৮) একাদশ শতাব্দীর একজন বিখ্যাত তিব্বতী সাধক ছিলেন।
সংক্ষিপ্ত জীবনী
স্নে'উ-জুর-বা-য়ে-শেস-'বার ১০৪২ খ্রিষ্টাব্দে তিব্বতের 'ফান-য়ুল অঞ্চলের সা-স্কোর-থোং-পা নামক স্থানে জন্মগ্রহণ করেন। তার পিতার নাম ছিল ঝাং-স্তাগ-পো । শৈশবে তিনি ব্রাগ-র্গ্যাব  বৌদ্ধবিহারে বৌদ্ধধর্মে দীক্ষিত হন। ছাব্বিশ বছর বয়সে তিনি র্বা-স্গ্রেং বৌদ্ধবিহারে দ্গোন-পা-বা-দ্বাং-ফ্যুগ-র্গ্যাল-ম্ত্শানের নিকট খা-'বার-মা'ই-গ্তোর-মা  সম্বন্ধে শিক্ষালাভ করেন। দ্গোন-পা-বা-দ্বাং-ফ্যুগ-র্গ্যাল-ম্ত্শানের মৃত্যুর পর তিনি পো-তো-বা-রিন-ছেন-গ্সাল-ফ্যোগ্স-লাস-র্নাম-র্গ্যালের শিষ্যত্ব গ্রহণ করেন। এই সময় তিনি একজন জ্যোতিষ ও চিকিৎসক হিসেবে সুনাম অর্জন করেন। পরবর্তীকালে তিনি 'ফান-য়ুল অঞ্চলে স্নে'উ-জুর বৌদ্ধবিহার স্থাপন করেন।
আবু বকর শেকাউ
আবু মোহাম্মদ আবুবকর শেকাউ ছিলেন একজন কানুরি ব্যক্তি, যিনি নাইজেরিয়ার জিহাদি সংগঠন বোকো হারামের দ্বিতীয় নেতা হিসাবে পরিচিত ছিলেন।  ২০০৯ সালে ইউসুফ নিহত হওয়ার আগ পর্যন্ত তিনি গ্রুপের প্রতিষ্ঠাতা মোহাম্মদ ইউসুফের ডেপুটি লিডার হিসেবে দায়িত্ব পালন করেন। ২০০৯ সালে তিনি বোকো হারামের প্রধান নেতা নির্বাচিত হন।
নাইজেরীয় কর্তৃপক্ষ প্রচার করেছিল যে, ২০০৯ সালে শুরু হওয়া বোকো হারাম বিদ্রোহের সময় নিরাপত্তা বাহিনী ও বোকো হারামের মধ্যে সংঘর্ষ চলাকালীন ২০১০ সালের জুলাই মাসে শেকাউ নিহত হন। তবে শেকাউ গ্রুপের নেতৃত্ব দাবি করে যে, তিনি নিহত হননি এবং সাম্প্রতিক ধারণ করা একটি ভিডিওতে উপস্থিত হয়েছিলেন।  ২০১৫ সালের মার্চে শেকাউ আই এসের নেতা আবু বকর আল-বাগদাদির প্রতি আনুগত্যের প্রতিশ্রুতি দেন। ২০১৬ সাল পর্যন্ত শেকাউ একজন সালাফি ছিলেন এবং সে বছর যখন তিনি আইএসআইএলের সাথে তার সম্পর্ক শেষ করেন, তখন সালাফি মতবাদও ত্যাগ করেন।
২০২১ সালের ১লা মে ওয়াল স্ট্রিট জার্নালের একটি তদন্তে বলা হয় যে, শেকাউ বিরোধীদের সাথে লড়াই চলাকালীন যখন তাকে জীবিত বন্দী করার চেষ্টা করা হয়, তখন তিনি নিজেকে উড়িয়ে দেন। শেকাউয়ের প্রতিদ্বন্দ্বী আবু মুসাব বারনাভিও পরে দাবি করেন যে, শেকাউ গ্রেফতার এড়াতে নিজেকে উড়িয়ে দেন। ২০২১ সালের জুনে তার বেঁচে থাকা অনুগতদের মাধ্যমে তার মৃত্যু নিশ্চিত করা হয়।
প্রাথমিক জীবন
শেকাউ ইয়োবে রাজ্যের তরমুওয়ার শেকাউ শহরে জন্মগ্রহণ করেন। তার সঠিক জন্ম তারিখ অজানা। তবে ধারণা করা হয় যে, তিনি ১৯৬৫ থেকে ১৯৭৫ সালের মধ্যে জন্মেছেন।  শেকাউ জাতিগতভাবে কানুরি ছিলেন এবং হাউসা, ফুলানি, আরবি ও ইংরেজিতে কথা বলতে পারতেন। তার ফটোগ্রাফিক স্মৃতি ছিল বলে জানা যায়।
১৯৯০ সালে তিনি মাইদুগুড়ির মাফনি এলাকায় চলে আসেন এবং মোহাম্মদ গনি কলেজ অফ লিগ্যাল অ্যান্ড ইসলামিক স্টাডিজে ভর্তি হওয়ার আগে তিনি একজন ঐতিহ্যবাহী আলেমের অধীনে পড়াশোনা করেন। শেকাউ আদর্শগত কারণে ডিগ্রি অর্জন না করেই কলেজ ছেড়ে চলে যান। পরে তিনি বোকো হারামের প্রতিষ্ঠাতা মোহাম্মদ ইউসুফের সাথে দেখা করেন এবং তার ডেপুটিদের একজন হন।
২০০৯ সালের বোকো হারাম বিদ্রোহে ইউসুফের মৃত্যুর পর সে বছরের জুলাইয়ে শেকাউকে গ্রুপের নেতা নিযুক্ত করা হয়। ২০০৯ সালে নাইজেরিয়ার নিরাপত্তা বাহিনী কর্তৃক তার প্রাণহানির চেষ্টার সময় পায়ে গুলিবিদ্ধ হয়ে বেঁচে যান শেকাউ। তিনি মুহাম্মদ ইউসুফের চার বিধবা স্ত্রীর একজনকে বিয়ে করেন। তার ডাকনাম ছিল দারুল তাওহীদ (তাওহীদে বিশেষজ্ঞ)।
বোকো হারামের নেতা
শেকাউয়ের নেতৃত্ব প্রতিদ্বন্দ্বিতাহীন ছিল না। তিনি আল কায়েদা ইসলামি মাগরিব শাখার কাছ থেকে তাকে পরামর্শ দিয়ে একটি সর্তক বার্তামূলক চিঠি পেয়েছিলেন। কিন্তু তিনি তাতে কর্ণপাত করেননি। তার অনিয়মিত নেতৃত্বের ফলে ২০১২ সালে গোষ্ঠীটি ভেঙ্গে জামাতুল আনসার আল-মুসলিম ফি বিলাদিস সুদান নামে একটি উপদল সৃষ্টি হয়। এই দলটির মধ্যে ছিল তার সামরিক কমান্ডার আবু মুহাম্মদ আল-বাউচাওয়ি ও ধর্মীয় উপদেষ্টা শেখ আবু ওসামা আল-আনসারী। তবে তার সামরিক কমান্ডার আবু সাদ আল-বামায়ী ও মুহাম্মদ সালাফিসহ অনেক সৈন্য ও কমান্ডার শেকাউয়ের সাথে থেকে যান। তার গোষ্ঠীর বেশিরভাগই অক্ষত থাকায় শেকাউ বিদ্রোহী দল জামাতুল আনসারের সাথে সংঘর্ষে লিপ্ত হন এবং তাদের নেতা আবু ওসামা আল-আনসারীকে হত্যা করেন। এরপর নাইজেরিয়ার সরকার কর্তৃক ব্যাপক গ্রেফতারের ফলে জামাতুল আনসার দলটি ২০১৫  সালের মধ্যে দলটি বিলুপ্ত হয়ে যায়।
অনলাইনে পোস্ট করা ভিডিওগুলিতে শেকাউ প্রায়শ তার অজেয়তা নিয়ে গর্ব করতেন এবং বিভিন্ন সেনাবাহিনীকে উপহাস করে বলেছিলেন যে, তাকে সহজে ঠেকানো যাবে না এবং আল্লাহর ইচ্ছা ব্যতীত তিনি মারা যাবেন না।" তিনি সাঁজোয়া ট্যাঙ্ক ও অন্যান্য যুদ্ধযান নিজের দখলে থাকার গর্বও করতেন। তার অনলাইন ভিডিওগুলি প্রায়শ তার আমেরিকা বিরোধী হুঙ্কারকে চিত্রিত করে এবং তিনি মার্কিন যুক্তরাষ্ট্রে আক্রমণ করার একাধিক হুমকিও দেন।
২০১৪ সালের এপ্রিল মাসে একটি উল্লেখযোগ্য ঘটনায় শেকাউ ২০০ জনেরও বেশি স্কুলছাত্রীকে অপহরণের কৃতিত্ব স্বীকার করেন। অপহৃত মেয়েরা ইসলামে ধর্মান্তরিত হয়েছে বলেও ঘোষণা করেন শেকাউ। তিনি খ্রিস্টান ধর্মের বিরুদ্ধেও জিহাদ করছেন বলে দাবি করেন।
২০১৪ ও ১৫ সালে ইরাক ও সিরিয়ায় আইএসের নাটকীয় উত্থানের সাথে সাথে শেকাউ তার কমান্ডার ও সৈন্যদের চাপের সম্মুখীন হন, যেন তিনি আইএসের নেতা আবু বকর আল-বাগদাদির প্রতি আনুগত্যের প্রতিশ্রুতি দেন। দলটির একটি ইতিহাস বলে যে, শেকাউকে আনুগত্য স্বীকার করতে বাধ্য করা হয়। তার সকল সামরিক কমান্ডার একত্র হয়ে তাকে এ কাজে বাধ্য করে। যখন তিনি নিশ্চিত হন যে, বিষয়টি তার হাতের বাইরে চলে যাচ্ছে এবং যদি তিনি আনুগত্য না করেন তাহলে বড় বিশৃঙ্খলা হবে, তখন তিনি বাধ্য হয়ে আনুগত্য স্বীকার করেন। তবে আনুগত্য স্বীকার করার পর ২০১৬ সালের আগস্টে আইএস নেতারা আবু মুসাব বারনাভিকে শেকাউয়ের জায়গায় গোষ্ঠীর নেতা হিসেবে নিযুক্ত করে।
শেকাউ বারনাভির কর্তৃত্বকে স্বীকৃতি দিতে অস্বীকৃতি জানান এবং বোকো হারামের আসল নাম জামায়াতু আহলুস সুন্নাহ লিদ্দাওয়াহ ওয়াল জিহাদের নামে দলটির একটি সংখ্যাগরিষ্ঠ অংশকে নিয়ে বিভক্ত হয়ে যান। তখন আবু মুসাব বারনাভি তার অনুগতদের নিয়ে ইসলামিক স্টেট ওয়েস্টার্ন আফ্রিকা প্রভিন্স (ISWAP) গঠন করেন। তখন শেকাউয়ের নেতৃত্বে মাত্র ১,৫০০ জন সৈন্য ছিল এবং বারনাভির ছিল ৩,৫০০ জন। তখন ইসলামিক স্টেট ও ISWAP এর নেতারা খাওয়ারিজের মতাদর্শ অনুসরণ করে শেকাউকে ব্যাপকভাবে নিন্দা ও তাকফির করে। বিভক্তির পরবর্তী বছরগুলিতে শেকাউ ও বারনাভির বাহিনীর মধ্যে অনেক সংঘর্ষ হয়।
মৃত্যুর ভুয়া দাবি
২০১৪ সালে নাইজেরিয়ার সেনাবাহিনী কনডুগা যুদ্ধের সময় তাকে হত্যা করেছে বলে দাবি করে। ক্যামেরুনের সামরিক বাহিনী একটি ছবি পোস্ট করে দাবি করে যে, তাদের বাহিনী ২০১৪ সালের সেপ্টেম্বরে শেকাউকে হত্যা করেছে। এসব ভুয়া প্রতিবেদনের প্রতিক্রিয়ায় নিরাপত্তা বিশ্লেষক রায়ান কামিংস মন্তব্য করেন যে, এটি কি তার চতুর্থ নাকি পঞ্চম মৃত্যু? আইফোনের ব্যাটারির চেয়েও কম সময়ে তিনি প্রায়ই মারা যান। ২০১৪ সালের অক্টোবরের শুরুতে বার্তাসংস্থা এএফপি একটি ভিডিও পায়, যেটিতে শেকাউকে জীবিত দেখানো হয় এবং সেখানে তিনি নাইজেরিয়ার সামরিক বাহিনীর অভিযোগকে উপহাস করে উড়িয়ে দেন।
২০১৫ সালের আগস্টে চাদের প্রেসিডেন্ট ইদ্রিস ডেবি দাবি করেন যে, শেকাউয়ের ভাগ্য নির্দিষ্ট না করেই অন্যকে তার স্থলাভিষিক্ত করা হয়েছে। এর কয়েকদিন পর শেকাউয়ের একটি অডিও বার্তা প্রকাশিত হয়ে। সেখানে তিনি দাবি করেন যে, তাকে হত্যা করা হয়নি বা গ্রুপের প্রধান হিসাবে বহিষ্কার করা হয়নি।
২০১৬ সালের ১৯ আগস্ট নাইজেরীয় বিমান বাহিনীর তায় গ্রামে একটি বিমান হামলার সময় তিনি মারাত্মকভাবে আহত হয়েছেন বলে জানা গেছে। এই হামলায় বোকো হারামের কিছু সিনিয়র নেতাও নিহত হয়েছে বলে দাবি করা হয়। এরপর ২৫ সেপ্টেম্বর ইউটিউবে শেকাউ বলে অভিহিত একজন ব্যক্তির একটি ভিডিও প্রকাশিত হয়, যেখানে তিনি দাবি করেন যে, তিনি বেঁচে আছেন এবং সুস্থ আছেন।
২০১৭ সালের ২৭ জুন শেকাউ একটি ভিডিও প্রকাশ করেন, যাতে তিনি নাইজেরীয় পুলিশ নারীদের অপহরণের দায় স্বীকার করেন এবং বোকো হারাম পরাজিত হয়েছে বলে দাবি করার জন্য নাইজেরীয় সরকারের সমালোচনা করেন। এই ভিডিওটি শেকাউয়ের অব্যাহত বেঁচে থাকার আরো প্রমাণ বলে মনে করা হয়। ২০২০ সালের ফেব্রুয়ারিতে শেকাউ তথ্যমন্ত্রী ইসা আলী পান্তামিকে হুমকি দিয়ে একটি ভিডিও প্রকাশ করেন। বোকো হারাম নেতা শেকাউ বিবিসিকে দেওয়া এক সাক্ষাৎকারে মন্ত্রীকে উক্ত হুমকি দেন।
মৃত্যু
২০২১ সালের মে মাসে ISWAP ও শেকাউয়ের সৈন্যদের মধ্যে লড়াই বাড়তে থাকে। ISWAP এর সৈন্যরা বোকো হারামের ঐতিহ্যবাহী শক্তিশালী ঘাঁটি সম্বিসা ফরেস্টে আক্রমণ করে এবং ১৯ মে শেকাউকে ঘিরে ফেলে। ISWAP শেকাউকে আত্মসমর্পণ করতে রাজি করার চেষ্টা করেছিল এবং বারনাভির কর্তৃত্ব স্বীকার করতে বলেছিল। কিন্তু বোকো হারাম নেতা তা প্রত্যাখ্যান করেন। আলোচনার মাঝামাঝি সময়ে শেকাউ একটি আত্মঘাতী ভেস্ট ব্যবহার করে বিরোধীপক্ষের ওপর ঝাঁপিয়ে পড়েন বলে জানা যায়। তখন বিরোধীপক্ষের একজন সিনিয়র ফ্রন্টলাইন কমান্ডার তার সাথে কথা বলছিলেন। ISWAP এই নাটকীয় কর্ম দেখে বিস্মিত হয়ে যায়।
পরের সপ্তাহগুলিতে বেশ কয়েকটি সূত্র ধীরে ধীরে তার মৃত্যুর নিশ্চিতকরণ জারি করে। জুনের মাঝামাঝি সময়ে বাকুরা সাহালাবার অধীনে শেকাউয়ের অনুগতরা তার মৃত্যু নিশ্চিত করে এবং ঘোষণা করে যে, তারা ISWAP-এর বিরুদ্ধে লড়াই চালিয়ে যাবে।
উষ্ণপ্রস্রবণ
thumb|স্ট্রোককুর উষ্ণপ্রস্রবণ, আইসল্যান্ড
একটি উষ্ণপ্রস্রবণ হল এক ধরনের প্রস্রবণ যার বৈশিষ্ট্য হল, এব়  ভেতব় থেকে কিছু সময় পব় পব় পানি এবং বাষ্পেব় উচ্চ চাপে নির্গমণ হয়। উষ্ণপ্রস্রবণ মোটামুটি বিরল ঘটনা কারণ এটা গঠন হয় পৃথিবীর কয়েকটি নির্দিষ্ট স্থানে শুধুমাত্র বিদ্যমান হাইড্রোজিয়োলজিক্যাল অবস্থার ফলে। সাধারণত সব উষ্ণপ্রস্রবণেব় স্থানগুলি সক্রিয় আগ্নেয়গিরির এলাকায় অবস্থিত, এবং উষ্ণপ্রস্রবণ ঘটে ম্যাগমার নিকটবর্তী হওয়ার কারণে। সাধারণত, পৃষ্ঠের জল প্রায় ২,০০০ মিটার (৬,৬০০ ফুট) গড় গভীরে পৌঁছে যায় যেখানে এটি গরম পাথরের সংস্পর্শে আসে। ফলশ্রুতিতে, চাপযুক্ত পানি ফুটে উঠে এবং উষ্ণপ্রস্রবণেব় পৃষ্ঠতল হতে ছিটকে বের হয় (হাইড্রোথার্মাল বিস্ফোরণ)।
উষ্ণপ্রস্রবণ নলতন্ত্রের ভেতর খনিজ পদার্থ জমা হবার কারণে, কাছাকাছি গরম পানির ঝরনার সাথে কাজ বিনিময়, ভূমিকম্পের প্রভাব এবং মানব হস্তক্ষেপের ফলে উষ্ণপ্রস্রবণের উদ্‌গিরণ কার্যকলাপ পরিবর্তন বা বন্ধ হয়ে যেতে পারে । অন্যান্য প্রাকৃতিক ঘটনার মতো, উষ্ণপ্রস্রবণ শুধু পৃথিবীতে ঘটে না । বহিরাগত সৌরজগৎের বেশ কয়েকটি চাঁদে, পিচকারির-মত বিস্ফোরণ, যা ক্রায়োগেইজার্স নামে পরিচিত, পর্যবেক্ষণ করা হয়েছে। সল্প চারিপার্শ্বিক চাপের কারণে, এই উদ্‌গিরণ তরল পদার্থ ছাড়া শুধু বাষ্প বের হয়; এই উদ্‌গিরণের সাখে ধুলো এবং বরফ কণার উপরে উঠে আসে যার ফলে এগুলো আরো সহজে দেখা যায় । শনির চাঁদ এনেসেলাদাসের দক্ষিণ মেরু কাছাকাছি পানির বাষ্পের জেট দেখা গেছে, নেপচুনের উপগ্রহ ট্রাইটনে নাইট্রোজেনের উদ্‌গিরণ পর্যবেক্ষিত হয়েছে। মঙ্গলের দক্ষিণ মেরু বরফ চূড়া থেকে কার্বন ডাই অক্সাইড উদ্‌গিরণ লক্ষণ দেথা গেছে। পরবর্তী দুই ক্ষেত্রে, ভূতাত্ত্বিক শক্তি দ্বারা চালিত হওয়ার পরিবর্তে, উদ্‌গিরণগুলি একটি কঠিনাবস্খা গ্রিনহাউস প্রভাবের মাধ্যমে সৌর উত্তাপনের উপর নির্ভর করে বলে মনে করা হয়।
ব্যুৎপত্তি
১৮০০ শতাব্দীর শেষের দিকে 'গেইসার' শব্দটি আইসল্যান্ডের গেসির থেকে শুরু করে, যা আইসল্যান্ডের একটি বিশেষ বসন্তের নাম। এটি আইসল্যান্ডীয় শব্দ গিয়াস 'টু গাশ' এর সাথে সম্পর্কিত।
গঠন
উষ্ণপ্রস্রবণ একটি অস্থায়ী ভূতাত্ত্বিক বৈশিষ্ট্য।উষ্ণপ্রস্রবণ সাধারণত আগ্নেয়গিরি এলাকার আসেপাশে দেখা যায়। উষ্ণপ্রস্রবণের ভেতর যখন পানি ফুটে উঠে, তখন উষ্ণপ্রস্রবণের নলতন্ত্রের ভেতর চাপ বেরে যায় এবং ফলশ্রুতিে নলতন্ত্রের ভেতর থেকে বাষ্প এবং পানি, একটি কলাম আকারে বের হয়ে আসে। গিয়ারের গঠন হতে তিনটি ভূতাত্ত্বিক অবস্থার সমন্বয় প্রয়োজন যা বিশেষত আগ্নেয়গিরির ভূখণ্ডে পাওয়া যায়।
উদ্গিরণ
উষ্ণপ্রস্রবণের কার্যপদ্ধতি, সমস্ত গরম পানির ঝরনার মত, পৃষ্ঠ জল ধীরে ধীরে মাটির নিচে চুয়ে চুয়ে ম্যাগমা দ্বারা উত্তপ্ত পাথরের সংশ্পর্শে আসে। ভূতাত্ত্বিকভাবে উত্তপ্ত পানি তারপর ফাটল এবং ছিদ্রযুক্ত পাথরের মধ্য দিয়ে পরিচলন পদ্ধতিতে পৃষ্ঠের দিকে উঠে আসে। উষ্ণপ্রস্রবণের ভূগর্ভস্থ কাঠামো, অবিস্ফোরণশীল গরম পানির ঝরনার থেকে ভিন্ন; অধিকাংশই গঠিত হয় চাপে আঁটা পাথর এবং পৃষ্ঠের ছোট ছোট ফাঁক দিয়ে যা এক বা একাধিক সংকীর্ণ নল দিয়ে ভূগর্ভস্থ জলাশয়ের সাখে যুক্ত।
গেইসার ভরাট হয়ে গেলে, কলামের উপরের অংশে পানি ঠান্ডা হয়ে যায়, তবে প্রণালীর সংকীর্ণতার কারণে জলাধারের পানির শীতলকরণ সম্ভব হয় না। উপরে শীতল জল নিচের গরম জলকে চাপা দেয়, এটি চাপ চুল্লীর ঢাকনার বিপরীত রুপে কাজ করে, ফলে জলাধারের জল অত্যধিক গরম হয়ে ওঠে, তাই মান চাপ স্ফুটনাঙ্ক তাপমাত্রার উপরের তাপমাত্রায় জল তরল থাকে।
অবশেষে, উষ্ণপ্রস্রবণের তলের তাপমাত্রা যখন স্ফুটনাঙ্কে উঠে আসে তখন তা বাষ্পের বুদবুদ উপরে উঠতে বাধ্য করে। উষ্ণপ্রস্রবণের পানি এভাবে ফেটে বেরিয়ে যাওয়ার ফলে, কিছু পানি উপচে বা ছিটকে যায়, ফলে পানির কলামের ওজন এবং এইরূপে নিচের পানির উপর চাপ হ্রাস করে। এই চাপ মুক্তির সাথে, অতিউষ্ণ জল মুহূর্তে বাষ্পে পরিণত হয় যা কলাম জুড়ে তীব্রভাবে ফুটতে খাকে। এই প্রসারিত হতে থাকা বাষ্প এবং গরম পানির ফেনা ফলে উষ্ণপ্রস্রবণের মুখ থেকে ফিনকি দিয়ে বের হয়।
উষ্ণপ্রস্রবণের কাছাকাছি পাথরে পাওয়া গেসেরাইট নামক একটি উপাদান উষ্ণপ্রস্রবণের কার্যক্রম সমর্থ করার জন্য গুরুত্বপূর্ণ। গেসেরাইট -বেশিরভাগ সিলিকন ডাই অক্সাইড (SiO2), পাথর থেকে দ্রবীভূত হয় এবং উষ্ণপ্রস্রবণের নলতন্ত্রের প্রাচীর এবং পৃষ্ঠের উপর জমা হয়। জমে খাকা গেসেরাইটগুলি পৃষ্ঠে পানি নিয়ে যাওয়া প্রণালীগুলিকে চাপে আঁটসাঁট করে রাখতে পারে। সর্বোপরি এটি এই চাপকে বজায় রেখে উপরের দিকে নিয়ে যেতে পারে এবং উষ্ণপ্রস্রবণের এলাকার নিচে সাধারণত যে আলগা কাঁঠাল বা মাটি থাকে তা দিয়ে বের হয়ে যেতে দেয় না।
অবশেষে উষ্ণপ্রস্রবণের অবশিষ্ট পানি স্ফুটনাঙ্ক থেকে ঠান্ডা হয় এবং উদ্গিরণ শেষ হয়; উত্তপ্ত ভূগর্ভস্থ পানি জলাধারে চুইয়ে ফিরে আসতে শুরু করে এবং পুরো চক্র আবার শুরু হয়। উদ্গিরণের মধ্যে বিরতির সময় উষ্ণপ্রস্রবণ অনুযায়ী ব্যাপকভাবে পরিবর্তিত হয়; আইসল্যান্ডের স্ট্রোক্কুর প্রতি কয়েক মিনিট পর পর কয়েক সেকেন্ডের জন্য প্রবাহিত হয়, যখন মার্কিন যুক্তরাষ্ট্রে গ্র্যান্ড গেইসার প্রতি ৮-১২ ঘণ্টায় ১০ মিনিট সময় পর্যন্ত উদ্গিরিত হয়।
সাধারণ শ্রেণীকরণ
দুটি ধরনের উষ্ণপ্রস্রবণ রয়েছে: ফাউন্টেন উষ্ণপ্রস্রবণ যার পানি জলাধার থেকে, সাধারণত তীব্র এমনকি প্রবল বিস্ফোরণের মাধ্যমে বের হয়; এবং শঙ্কু উষ্ণপ্রস্রবণ যা শঙ্কু বা সিলিকাস সিন্টার (গেসেরাইট সহ) এর ঢিবি দিয়ে, সাধারণত কয়েক সেকেন্ড থেকে কয়েক মিনিট পর্যন্ত টানা ফিনকি দিয়ে বের হয়। ইয়েলোস্টোন ন্যাশনাল পার্কের সম্ভবত সবচেয়ে সুপরিচিত উষ্ণপ্রস্রবণ, ওল্ড ফেইথফুল হল একটি শঙ্কু উষ্ণপ্রস্রবণ। পৃথিবীর সবচেয়ে উচু পূর্বাভাসযোগ্য উষ্ণপ্রস্রবণ গ্র্যান্ড গেইসার (যদিও আইসল্যান্ডের উষ্ণপ্রস্রবণ বেশি উচু, ওটি পূর্বাভাসযোগ্য নয়), ইয়েলোস্টোন ন্যাশনাল পার্কে একটি ফাউন্টেন উষ্ণপ্রস্রবণের উদাহরণ। [9]
ফলস্বরূপ, বেশিরভাগ উষ্ণপ্রস্রবণ এমন জায়গায় তৈরি হয় যেখানে অগ্নিকুণ্ডের রাইওলাইট রয়েছে যা গরম জলের মধ্যে দ্রবীভূত হয় এবং খুব চিকন প্রণালীর অভ্যন্তরে সিলিকাস সিন্টার বা গিজারাইট নামক খনিজ পদার্থের প্রলেপ গঠন করে। সময়ের সাথে সাথে, এই প্রলেপ অভ্যন্তরের পাখর শক্তভাবে জুড়ে রেখে প্রণালীরগুলির প্রাচীরকে শক্তিশালী করে, উষ্ণপ্রস্রবণকে টিকে থাকতে সক্ষম করে, যা পূর্ববর্তী বিভাগে উল্লেখ করা হয়েছে।
উষ্ণপ্রস্রবণ ভঙ্গুর ঘটনা এবং যদি অবস্থার পরিবর্তন হয়, তারা নিষ্ক্রিয় বা বিলুপ্ত হয়ে যেতে পারে। অনেকে উষ্ণপ্রস্রবণ নষ্ট হয়ে গেছে কেবল তাদের মধ্যে ময়লা নিক্ষেপ করার ফলে, আবার কিছু উষ্ণপ্রস্রবণ ভূতাত্ত্বিক বিদ্যুৎকেন্দ্রের কারণে পানি কমে যাওয়ায় উদ্গিরণ বন্ধ করেছে। যাইহোক, আইসল্যান্ডের উষ্ণপ্রস্রবণগুলো কিছু সময় নিষ্ক্রিয় খাকে এবং পরে কিছু সময় সষ্ক্রিয় হয়। দীর্ঘকাল নিষ্ক্রিয় থাকলে, পানিতে সার্ফ্যাক্টান্টকে যোগ করে কখনও কখনও কৃত্রিমভাবে উদ্গিরণ করা হয়-প্রায়শ কোন বিশেষ উপলক্ষ্যে।
জীবতত্ত্ব
দৃশ্যত কঠোর অবস্থার সত্ত্বেও, উষ্ণপ্রস্রবণে (এবং অন্যান্য উষ্ণ স্থানে) থার্মোফাইলিক প্রোক্যারিয়োটসের আকারে প্রাণের অস্তিত্ব পাওয়া যায় যেখান থেকে এর নির্দিষ্ট রংগুলি আসে। কোন কোন ইউক্যারিওট ৬০ ডিগ্রি সেলসিয়াস (১৪০ ডিগ্রি ফারেনহাইট) পর্যন্ত বেঁচে থাকতে পারে।
যাইহোক, পর্যবেক্ষণ প্রমাণ করে যে এত উচ্চ তাপমাত্রায় জীবন আসলেই সম্ভব এবং কিছু ব্যাকটেরিয়া এমনকি পানির স্ফুটনাঙ্কের চেয়ে বেশি তাপমাত্রায় থাকতে পছন্দ করে। একাধিক এমন ব্যাকটেরিয়া সম্পর্কে পরে জানা যায়। থার্মোফিলিস ৫০ থেকে ৭০ ডিগ্রি সেলসিয়াস (১২২ থেকে ১৫৮ ডিগ্রি ফারেনহাইট) তাপমাত্রা পছন্দ করে, হাইপারথার্মোফিলিস ৮০ থেকে ১১০ ডিগ্রি সেলসিয়াস (১৭৬ থেকে ২৩০ ডিগ্রী ফারেনহাইট) তাপমাত্রায় ভাল বাড়ে। উচ্চ তাপমাত্রায়ও তাদের কার্যকলাপ বজায় রাখার মত তাপ-স্থিতিশীল এনজাইম থাকার কারণে, এদের থার্মোস্টেবল সরঞ্জাম তৈরির উৎস হিসাবে ব্যবহার করা হয়, যা ঔষধ এবং জৈব প্রযুক্তিতে গুরুত্বপূর্ণ, উদাহরণস্বরূপ, এন্টিবায়োটিক, প্লাস্টিক, ডিটারজেন্ট(তাপ-স্থিতিশীল এনজাইম লাইপেসেস, পুলুলানাসেস এবং প্রোটিয়াজ ব্যবহার করে), এবং গাঁজন পণ্য (উদাহরণস্বরূপ ইথানল উৎপাদন) তৈরি। এর মধ্যে, সর্ব প্রথম এবং জৈবপ্রযুক্তিতে সবচেয়ে গুরুত্বপূর্ণ আবিষ্কার হল থার্মাস আকুয়াটিকাস।
মুখ্য উষ্ণপ্রস্রবণের ক্ষেত্র এবং তাদের অবস্থান
উষ্ণপ্রস্রবণ খুব বিরল ঘটনা, এতে জল, তাপ, এবং নলতন্ত্রের দৈবাৎ সমন্বয় প্রয়োজন। এই সংমিশ্রণটি পৃথিবীর অল্প কয়েকটি স্থানে বিদ্যমান।
ইয়েলোস্টোন ন্যাশনাল পার্ক, ইউ. এস
ইয়েলোস্টোন বৃহত্তম উষ্ণপ্রস্রবণের অকুস্থল, হাজার হাজার গরম পানির ঝরণা এবং প্রায় ৩০০ থেকে ৫০০ উষ্ণপ্রস্রবণ রয়েছে। শুধু এখানেই রয়েছে নয়টি উষ্ণপ্রস্রবণ বেসিনে বিশ্বের মোট উষ্ণপ্রস্রবণের সংখ্যার অর্ধেক। এটি বেশিরভাগই মার্কিন যুক্তরাষ্ট্রে ওয়াইমিংয়ে অবস্থিত, মন্টানা এবং আইডাহোতে কিছু অংশ আছে । ইয়েলোস্টোনে পৃথিবীর সবচেয়ে উচু সক্রিয় উষ্ণপ্রস্রবণ রয়েছে (নরিস গেইসার বেসিনের স্টিমবোট গেইসার), সেইসাথে সুপরিচিত ওল্ড ফেইথফুল গেইসার, বেহাইভ গেইসার, জায়ান্টেস গেইসার, লায়ন গেইসার, প্লাম গেইসার, অরাম গেইসার, কাসল গেইসার, সমিল গেইসার, গ্র্যান্ড গেইসার, অবলং গেইসার, জায়েন্ট গেইসার, ডেজি গেইসার, গ্রোটটো গেইসার, ফ্যান অ্যান্ড মর্টার গেইসার, এবং রিভারসাইড গেইসার, সব আপার গেইসার বেসিনে রয়েছে, যাতে প্রায় ১৮০টি গেইসার রয়েছে।
উষ্ণপ্রস্রবণের উপত্যকা, রাশিয়া
রাশিয়ার কামচটকা উপদ্বীপে অবস্থিত উষ্ণপ্রস্রবণের উপত্যকা (রাশিয়ান ভাষায় "দোলিনা গিজরোভ") ইউরেশিয়াতে একমাত্র উষ্ণপ্রস্রবণের ক্ষেত্র এবং পৃথিবীর দ্বিতীয় বৃহত্তম উষ্ণপ্রস্রবণের কেন্দ্রস্থল। ১৯৪১ সালে তাতিয়ানা উস্তিনোভা এই এলাকা আবিষ্কার এবং অনুসন্ধান করেন। প্রায় ২00 টি উষ্ণপ্রস্রবণের পাশাপাশি এখানে গরম পানির ঝরণা এবং চিরস্থায়ী স্পাউটার বিদ্যমান। এলাকাটি একটি জোরালো অগ্ন্যুত্পাতের কারণে গঠিত হয়েছিল। অদ্ভুত রকমের অগ্ন্যুত্পাত, এই উষ্ণপ্রস্রবণগুলির একটি গুরুত্বপূর্ণ বৈশিষ্ট্য। বেশিরভাগ উষ্ণপ্রস্রবণ একটু বাকা ভাবে উদ্গিরিত হয় এবং উষ্ণপ্রস্রবণের কোণ পৃথিবীর অন্যান্য ক্ষেত্রের উষ্ণপ্রস্রবণে খুবই কম থাকে। ৩ জুন, ২০০৭ সালে, উপত্যকার দুই তৃতীয়াংশ একটি বড় মাডফ্লো প্রভাবিত করে। পরে জানা যায় যে উপত্যকার উপরে একটি তাপীয় হ্রদ গঠিত হট্ছিল। কিছুদিন পরে পানি কিছুটা কমে গেলে কিছু ডুবে থাকা আকৃতি ও বৈশিষ্ট্য প্রকাশ পায়। ভেলিকান উষ্ণপ্রস্রবণ, সবচেয়ে বড় উষ্ণপ্রস্রবণের একটি, মাডফ্লোতে দেবে যায়নি এবং সম্প্রতি এটি সক্রিয় হতে দেখা গেছে।
এল তাইতো, চিলি
"এল তাইতো" শব্দটি কুয়াচুয়া ভাষার একটি শব্দ থেকে এসেছে যার অর্থ ওভেন। এল তাইতো, দক্ষিণ আমেরিকার চিলি দেশের আন্ডিস পর্বতমালার সক্রিয় আগ্নেয়গিরি দ্বারা বেষ্টিত একটি উচ্চ উপত্যকায় অবস্থিত যা সমুদ্রের সমতল থেকে প্রায় ৪,২০০ মিটার (১৩,৮০০ফুট) উচু। উপত্যকায় বর্তমানে প্রায় ৪০ উষ্ণপ্রস্রবণ রয়েছে। নিউজিল্যান্ডের উষ্ণপ্রস্রবণ (নিচে দেখুন) ধ্বংস হয়ে যাওয়ায় এটি এখন দক্ষিণ গোলার্ধে বৃহত্তম উষ্ণপ্রস্রবণের ক্ষেত্র এবং বিশ্বের তৃতীয় বৃহত্তম উষ্ণপ্রস্রবণের ক্ষেত্র। এই উষ্ণপ্রস্রবণগুলোর প্রধান বৈশিষ্ট্য হল তাদের উদ্গিরণের উচ্চতা খুব কম, সর্বোচ্চ উচ্চতা মাত্র ছয় মিটার (২০ ফুট), কিন্তু বাষ্প কলামগুলির উচ্চতা ২০ মিটারের (৬৬ ফুট) বেশি হতে পারে। এল তাইতোর উষ্ণপ্রস্রবণের গড় উদ্গিরণের উচ্চতা ৭৫০ মিলিমিটার (৩০ ইঞ্চি)।
টাউপো আগ্নেয় বলয়, নিউজিল্যান্ড
টাউপো আগ্নেয় অঞ্চল নিউ জিল্যান্ডের উত্তর দ্বীপে অবস্থিত। এটি ৩৫০ কিলোমিটার (২১৭ মাইল) দীর্ঘ ও ৫০ কিলোমিটার (৩১ মাইল) দীর্ঘ এবং এটি ভূত্বকে একটি সাবডাকশন জোনের উপর অবস্থিত। এটির দক্ষিণ-পশ্চিমাঞ্চলের শেষ রুয়াপিহু পর্বত চিহ্নিত করে, সমুদ্রগর্ভস্থ ওয়াকটানে আগ্নেয়গিরি ( হোয়াইট দ্বীপের ৮৫ কিলোমিটার বা ৫৩ মাইল পরে) তার উত্তর-পূর্বাঞ্চলীয় সীমা হিসাবে বিবেচিত হয়। ভূ-তাপীয় উণ্নয়ন এবং জলবিদ্যুত জলাধারের কারণে এই অঞ্চলের অনেকগুলি উষ্ণপ্রস্রবণ ধ্বংস হয়ে গেছে, তবে কয়েক ডজন উষ্ণপ্রস্রবণ এখনও বিদ্যমান। বিংশ শতকের শুরুতে, সর্বকালের সব থেকে বড় উষ্ণপ্রস্রবণ বলে পরিচিত, ওয়াইমুঙ্গু উষ্ণপ্রস্রবণ এই অঞ্চলে বিদ্যমান ছিল। ১৯০০ সালে এটির উদ্গিরণ শুরু হয় এবং ভূমিধসে স্থানীয় ভুজলতল পরিবর্তন হবার আগ পর্যন্ত পর্যায়ক্রমে চার বছর ধরে উদ্গিরিত হয়। ওয়াইমুঙ্গুর উদ্গিরণ সাধারণত ১৬০ মিটার (৫২০ ফুট) পর্যন্ত পৌঁছাতো এবং কিছু সুপারবার্স্ট ৫০০ মিটার (১,৬০০ফুট) পৌঁছেছে বলে জানা যায়। সাম্প্রতিক বৈজ্ঞানিক গবেষণা ইঙ্গিত দিচ্ছে যে জোনটির নিচে ভূত্বক ৫ কিলোমিটার (৩.১ মাইল) পুরু হতে পারে ও এটির নিচে ৫০ কিলোমিটার (৩০ মাইল) চওড়া এবং ১৬০ কিলোমিটার (১০০ মাইল) দীর্ঘ একটি ম্যাগমার স্তর রয়েছে।
আইসল্যান্ড
আইসল্যান্ডের আগ্নেয়গিরির সংখ্যা বেসি হবার কারণে এখানে বিশ্বের কিছু বিখ্যাত উষ্ণপ্রস্রবণ রয়েছে। উষ্ণপ্রস্রবণ এবং গরম পানির ঝরনা সমস্ত দ্বীপ জুড়ে বিদ্যমান। হকডেলে অনেক উষ্ণপ্রস্রবণ রয়েছে। উষ্ণপ্রস্রবণ, এই দ্বীপে অন্তত ডজন খানেক এলাকায় বিদ্যমান আছে বলে জানা যায়। দ্য গ্রেট গেইসির, যা প্রথম চৌদ্দশ শতাব্দীতে আবির্ভূত হয়েছিল, গেইসার শব্দটির উত্থাপন করে। ১৮৯৬ সাল নাগাদ, উষ্ণপ্রস্রবণটি প্রায় সুপ্ত হয়ে পরে, একটি ভূমিকম্পের ফলে এটির উদ্গিরণ আবার শুরু হয়, যা দিনে একাধিকবার ঘটত, কিন্তু ১৯১৬ সালে, সমস্ত উদ্গিরণ বন্ধ হয়ে যায়। ২০ শতকের বেশির ভাগ সময়ই ভূমিকম্পের পর সময়ে সময়ে উদ্গিরণ ঘটে। কিছু মনুষ্যসৃষ্ট উন্নতি সাধন করা হয় এবং বিশেষ অনুষ্ঠানগুলিতে সাবান ব্যবহার করে উদ্গিরণ করা হত। ২০০০ সালের জুনে ভূমিকম্পের পরবর্তীকালে কিছু সময়ের জন্য এই দানবীয় উষ্ণপ্রস্রবণ উদ্গিরণ করেছিল কিন্তু বর্তমানে এটি নিয়মিত উষ্ণপ্রস্রবণ করছেনা। নিকটবর্তী স্ট্রোককুর উষ্ণপ্রস্রবণের দৈর্ঘ্য প্রায় ৩০ মিটার (৯৮ ফুট) উচ্চতায় প্রতি ৫-৮ মিনিট।
বিলুপ্ত এবং নিষ্ক্রিয় উষ্ণপ্রস্রবণের ক্ষেত্র
নেভাদা-বেওওয়ে এবং স্টামবোট স্প্রিংস দুটি বৃহত উষ্ণপ্রস্রবণের ক্ষেত্র ছিল- কিন্তু কাছাকাছি ভূতাত্ত্বিক বিদ্যুৎ কেন্দ্র স্থাপনের ফলে তারা ধ্বংস হয়ে যায়। বিদ্যুত্শক্তি উত্পাদনের কারখানায়, ভূতাত্ত্বিক তুরপুন উপলব্ধ তাপমাত্রা কমিয়ে দেয় এবং স্থানীয় ভুজলতলকে এতই হ্রাস করে যে উষ্ণপ্রস্রবণের কার্যকলাপ আর স্থায়ী হতে পারে না।
গত শতাব্দীতে মানুষের দ্বারা নিউ জিল্যান্ডের উষ্ণপ্রস্রবণের অনেকগুলি ধ্বংস করা হয়েছে। বেশ কয়েকটি নিউ জিল্যান্ড উষ্ণপ্রস্রবণের প্রাকৃতিকভাবে নিষ্ক্রিয় বা বিলুপ্ত হয়ে গেছে। অবশিষ্ট প্রধান ক্ষেত্রটি রোটুরুয়ার হোয়াকারওয়্যারওয়্যারে। ওরাকি কোরাকোতে দুই তৃতীয়াংশ উষ্ণপ্রস্রবণের পানি ১৯৬১ সালে ওহাকুরি জলবিদ্যুৎ বাঁধের ফলে প্লাবিত হয়েছিল। ১৯৫৮ সালে ভূতাত্ত্বিক বিদ্যুৎকেন্দ্রের ফলে ওয়াইরাকি ক্ষেত্রটি নষ্ট হয়ে গিয়েছিল। ওয়াইকাতো নদীপথ যখন ১৯৫০-এর দশকে ইচ্ছাকৃতভাবে পরিবর্তিত হয় তখন টাউপো স্পা ক্ষেত্রটি নষ্ট হয়ে যায়। ১৮৮৬ সালে মাউন্ট টারাওয়ারের অগ্ন্যুৎপাতের ফলে রোটোমাহানা এলাকাটি ধ্বংস হয়ে যায়।
ভুলভাবে নামকৃত উষ্ণপ্রস্রবণ
স্বাভাবিক বাষ্পের উষ্ণপ্রস্রবণ ছাড়াও বিভিন্ন রকমের উষ্ণপ্রস্রবণ রয়েছে। এইসব উষ্ণপ্রস্রবণ শুধুমাত্র তাদের উদ্গিরণের ধরন ভিন্ন নয় বরং তাদের উদ্গিরণের কারণও পৃথক।
কৃত্রিম উষ্ণপ্রস্রবণ
ভূ-তাপীয় কার্যকলাপ যেখানে হয় সেরকম বেশ কয়েকটি স্থানে মাটি গর্ত করে জলাভেদ্য খাপ দিয়ে সজ্জিত করা হয়েছে যার ফলে তারা উষ্ণপ্রস্রবণের মত উদ্গিরণের করে। এমন উষ্ণপ্রস্রবণের মুখ কৃত্রিম হয়, কিন্তু প্রাকৃতিক জল-তাপীয় ব্যবস্থার সাথে যুক্ত থাকে। এই তথাকথিত কৃত্রিম উষ্ণপ্রস্রবণ, যা কর্যত ভূ-তাপীয় কুপ উদ্গিরণ হিসাবে পরিচিত, আসলে প্রকৃত উষ্ণপ্রস্রবণ নয়। ক্যালিফোর্নিয়ার ক্যালিস্টগার লিটল ওল্ড ফিথফুল উষ্ণপ্রস্রবণ এটির উদাহরণ। গেইসার ১৯০০ শতকের শেষের দিকে একটি মাটিতে ফুটো করা কুপ থেকে উদ্গিরণ করে। ড. জন রাইনহার্টের বই এ গাইড টু গেইসার গোজিং (১৯৭৬ পৃষ্ঠা ৪৯) অনুযায়ী, একজন মানুষ পানির সন্ধানে মাটিতে ফুটো করেছিলেন। সে আসলে একটি মৃত উষ্ণপ্রস্রবণ আবার খুলে ফেলেছিল।
চিরস্থায়ী স্পাউটার
এটি একটি স্বাভাবিক গরম পানির ঝরনা যা আবার ভরে উঠা ছাড়াই তীব্রবেগে পানি নির্গমন। এদেরকে ভুলভাবে উষ্ণপ্রস্রবণ বলা হয়, কিন্তু যেহেতু এরা পর্যায়ক্রমিকভাবে উদ্গিরণ হয় না তাই এদের সত্যিকারের উষ্ণপ্রস্রবণ হিসাবে বিবেচনা করা হয় না।
বাণিজ্যিকীকরণ
উষ্ণপ্রস্রবণ বিভিন্ন কাজের জন্য যেমন বিদ্যুত উৎপাদন, উত্তাপন এবং পর্যটন কেন্দ্র হিসাবে ব্যবহার করা হয়। সারা বিশ্বে অনেক ভূ-তাপীয় মজুদ পাওয়া যায়। আইসল্যান্ডের উষ্ণপ্রস্রবণ ক্ষেত্র বিশ্বের সবচেয়ে বাণিজ্যিকভাবে কার্যকর। ১৯২০ সাল থেকে উষ্ণপ্রস্রবণের গরম পানি ব্যবহার করা হতো গ্রীনহাউস গরম করার জন্য এবং খাদ্য উৎপাদনের জন্য, যা অন্যথায় আইসল্যান্ডের অস্বাভাবিক জলবায়ুতে চাষ করা সম্ভব হত না। উষ্ণপ্রস্রবণ থেকে আসা বাষ্প এবং গরম পানি. ১৯৪৩ সাল থেকে আইসল্যান্ডে ঘর গরম করার জন্যও ব্যবহার করা হচ্ছে। ১৯৭৯ সালে মার্কিন যুক্তরাষ্ট্রের শক্তি বিভাগ (ডিওই) সক্রিয়ভাবে বিভিন্ন গবেষণামূলক কার্যক্রম এবং জিওথার্মাল লোন গ্যারান্টি কার্যক্রমের মাধ্যমে ক্যালিফোর্নিয়ার ক্যালিস্টগার কাছাকাছি অবস্থিত "গেইসার্স-ক্যালিস্টগা নোন জিওথার্মাল রিসোর্স এরিয়া" (কেজিআরএ) -এর ভূ-তাপীয় শক্তির ব্যবহার উন্নয়নে প্রচার করেছে। বিভাগটি ভূ-তাপীয় বিকাশের পরিবেশের উপর সম্ভাব্য প্রভাব মূল্যায়ন করার জন্য আইন দ্বারা দায়বদ্ধ।
ক্রায়োগেইসার
সৌরজগৎের অনেক জায়গা রয়েছে যেখানে পিচকারি-এর মতো উদ্গিরণ হয় বা হয় বলে বিশ্বাস করা হয়, এদেরকে প্রায়শ "ক্রায়োগেইসার" ("ক্রিও" অর্থ "বরফ শীতল") বলে অভিহিত করা হয় । এই নাম হওয়া সত্বেও পৃথিবী উষ্ণপ্রস্রবণের মত তরল উদ্গিরণ হয়না বরং ধুলো ও বরফ কণার উদ্গিরণ করে। এর কার্যপদ্ধতি যে উষ্ণপ্রস্রবণের মতো তার কোন প্রমাণ নেই। এই প্লুমগুলি ফিউমারোলের অনুরূপ হতে পারে।
শনিগ্রহের চাদ এনসেলাদাসের দক্ষিণ মেরু অঞ্চলের "টাইগার স্ট্রিপস" এর নির্গমনপথ থেকে বরফ কণা এবং অল্প পরিমাণে অন্যান্য উপাদান (যেমন কার্বন ডাই অক্সাইড, নাইট্রোজেন, অ্যামোনিয়া, হাইড্রোকার্বন এবং সিলিকেটস) সহ বাষ্পের প্লুম উদ্গিরিত হতে ক্যাসিনি অরবিটার দিয়ে দেখা গেছে। এই প্লুমগুলি তৈরি হবার প্রক্রিয়ার কারণ অনিশ্চিত, তবে চাঁদ ডায়িওনের সাথে ২:১ গড়-গতির কক্ষপথের অনুরণনের কারণে কক্ষপথের উৎকেন্দ্রতা তৈরি হয় যার ফলে জোয়ার উত্তাপনের কারণে এটি আংশিক ভাবে চালিত হয় বলে মনে করা হয়।
২০১৩ এর ডিসেম্বরে, হাবল স্পেস টেলিস্কোপ বৃহস্পতির গ্যালিলিয়ান চাঁদের একটি, ইউরোপার দক্ষিণ মেরু অঞ্চলে উপরে জলীয় বাষ্পের প্লুম শনাক্ত করে। মনে করা হয় যে ইউরোপা লিনিয়া থেকে এই জলের বাষ্প বের হয়, এনসেলাদাস অনুরূপ প্রক্রিয়া ঘটে।
প্রতি বসন্তে মঙ্গলগ্রহের দক্ষিণ মেরু চুড়া থেকে সৌর-তাপ-চালিত জেটগুলির অনুরূপ কার্বন ডাই অক্সাইডের পিচকারি উদ্গিরণ হয়। যদিও এই উদ্গিরণগুলি সরাসরি পর্যবেক্ষণ করা হয়নি তবে তারা শুষ্ক বরফের উপরে কাল দাগ এবং হালকা পাখার আকারের দাগ দেখা গেছে, যা বালি এবং ধুলো উদ্গিরণের দ্বারা উঁচুতে উঠেছে এটা চিত্রিত করে, এবং এর নিচে বহির্মুখী গ্যাসের দ্বারা মাকড়সা-মত খাঁজ তৈরি হয়।
১৯৮৯ সালে ভয়জার ২ এর এক বিস্ময়কর ঘটনা ছিল নেপচুন গ্রহের চাঁদ ট্রাইটনে উদ্গিরণের আবিষ্কার। জ্যোতির্বিজ্ঞানীরা দেথেন পৃষ্ঠের উপরে প্রায় ৮ কিমি উঁচুতে কাল প্লুম উঠছে এবং বাতাস প্রবাহের দিকে প্রায় ১৫০ কিলোমিটার দুরে নিয়ে ফেলে। এই প্লমগুলি ধুলো মিশ্রিত গ্যাসীয় নাইট্রোজেনের অদৃশ্য জেটকে চিন্হিত করে। এদের ট্রাইটন এর সুর্যের আলোর যেখানে থাড়াভাবে পরে তার কাছাকাছি হতে দেথা গেছে যা নির্দেশ করে যে এগুলো সৌর-তাপ-চালিত উদ্গিরণ। ধারণা করা হয় যে ট্রাইটন পৃষ্ঠের সম্ভবত একটি গাঢ় নিম্নস্তরের উপরে হিমায়িত নাইট্রোজেনের আধা-স্বচ্ছ স্তর রয়েছে যা একটি "কঠিন গ্রিনহাউস প্রভাব" তৈরি করে, বরফ পৃষ্ঠের নিচের অংশটি উত্তপ্ত এবং বাষ্পীয়করণ করে, যতক্ষন না চাপের ফলে একটি উদ্গিরণের শুরুতে পৃষ্ঠ ভেঙে যায়। ভয়জারের চিত্রগুলিতে ট্রাইটনের দক্ষিণ গোলার্ধে গেইসারের ক্রিয়াকলাপের জন্য কাল পদার্থের অনেকগুলি দাগ দেখা যায়।
নিউপোর্ট নিউজ (দ্ব্যর্থতা নিরসন)
নিউপোর্ট নিউজ উল্লেখ করতে পারে:
উদগির
উদগির (Udgir) ভারতের মহারাষ্ট্র রাজ্যের লাতুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩২ মিটার (২০৭৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে উদগির শহরের জনসংখ্যা হল ৯১,৯০৮ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে উদগির এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
মনরোভিয়া
মনরোভিয়া পশ্চিম আফ্রিকার দেশ লাইবেরিয়ার রাজধানী। শহরটি আটলান্টিক উপকূলের কেপ মেসুরাডোতে অবস্থিত। মনোরভিয়া সিটি কর্পোরেশন গ্রেট মনোরভিয়া জেলার প্রশাসন দ্বারা নিয়ন্ত্রিত হয় হয়। ২০০৮ সালে এই শহরের জনসংখ্যা ছিল ৯৭০,৮২৪ জন যা লাইবেরিয়ার মোট জনসংখ্যার ২৯% এবং এটি লাইবেরিয়ার সবচেয়ে জনবহুল শহর। মনরোভিয়া হল লাইবেরিয়ার সাংস্কৃতিক, রাজনৈতিক ও অর্থনৈতিক ব্যাবস্থার কেন্দ্রবিন্দু।
১৮২২ সালে প্রতিষ্ঠিত মনোরভিয়ার নামকরণ করা হয় যুক্তরাষ্ট্রের রাষ্ট্রপতি জেমস মনেরোর নামানুসারে। ওয়াশিংটন ডিসির সাথে এটিও একটি জাতীয় রাজধানী যা যুক্তরাষ্ট্রের রাষ্ট্রপতির নামানুসারে নামকরণ করা হয়। ফ্রিটাউন ও সিয়েরালিওনের ৩০ বছর পর মনরোভিয়া প্রতিষ্ঠিত হয় যা আফ্রিকার কালো আমেরিকানদের স্থায়ী বসতি হিসেবে পরিচিত। এই শহরের অর্থনৈতিক বিষয়াদি হার্বার ও সরকারি অফিস কর্তৃক নিয়ন্ত্রিত হয়। মনরোভিয়ার হার্বার দ্বিতীয় বিশ্বযুদ্ধের সময় মার্কিন বাহিনী দ্বারা ব্যবহৃত হয়েছিল। এই হার্বারটিতে বিভিন্ন ধরনের ভেসেল মেরামত করার সুবিধাও রয়েছে।
প্রশাসন
মনরোভিয়া সিটি কর্পোরেশন শহরের সমস্ত কার্যক্রম নিয়ন্ত্রণ করে থাকে।
সাবেক মেয়র:
সীতারাম কেশরী
সীতারাম কেশরী (১৫ই নভেম্বর,১৯১৯ - ২৪শে অক্টোবর,২০০০) একজন ভারতীয় রাজনৈতিক নেতা। তিনি ভারত সরকারের মন্ত্রী ও ১৯৯৬ থেকে ১৯৯৮ সাল পর্যন্ত জাতীয় কংগ্রেসের সভাপতি ছিলেন ।
স্বাধীনতা পূর্বের রাজনীতি
সীতারাম কেশরী ১৩ বছর বয়সে ভারতের স্বাধীনতা আন্দোলনে জড়িত হয়ে রাজনৈতিকভাবে সক্রিয় হয়ে ওঠেন। কেশরী ১৯৩০ সাল থেকে ১৯৪২ সালের মধ্যে বেশ কয়েকবার রাজনৈতিক কর্মকাণ্ডের জন্য গ্রেপ্তার হয়েছিলেন। কেশরী স্বাধীনতা আন্দোলনের সময় বিড়েশ্বরী দুবে, ভাগবত ঝা আজাদ, চন্দ্রশেখর সিং, সত্যেন্দ্র নারায়ণ সিনহা, কেদার পান্ডে এবং আবদুলের সাথে বিহার কংগ্রেসের বিখ্যাত তরুণ তুর্কি দলের অংশ ছিলেন।
স্বাধীনতা পরবর্তী রাজনৈতিক জীবন
কেশরী ১৯৭৩ সালে বিহার প্রদেশ কংগ্রেস কমিটির সভাপতি এবং ১৯৮০ সালে নিখিল ভারত কংগ্রেস কমিটির (এআইসিসি) কোষাধ্যক্ষ নির্বাচিত হয়েছিলেন।
সীতারাম কেশরী ১৯৬৭ সালে কাটিহার লোকসভা কেন্দ্র থেকে কংগ্রেস দলের প্রার্থী হিসাবে লোকসভায় নির্বাচিত হয়েছিলেন। তিনি ১৯৭১ সালের জুলাই মাস থেকে ২০০০ সালের এপ্রিল মাসের মধ্যে পাঁচবারের জন্য রাজ্যসভায় বিহারের প্রতিনিধিত্ব করেছিলেন। তিনি ইন্দিরা গান্ধী, রাজীব গান্ধী এবং পি. ভি. নরসিংহ রাওয়ের শাসন আমলে কেন্দ্রীয় মন্ত্রী ছিলেন।
কংগ্রেস সভাপতি হিসাবে ভুমিকা
১৯৯৬ সালের সেপ্টেম্বরে নরসিমহা রাও কংগ্রেসের সভাপতির পদ থেকে পদত্যাগ করলে, সীতারাম কেশরীকে ভারতীয় জাতীয় কংগ্রেসের নতুন সভাপতি নিযুক্ত করা হয়েছিল।
পরের বছরগুলি কংগ্রেস দলের পক্ষে কঠিন ছিল। সীতারাম কেশরীর জনগণের মধ্যে জনসমর্থনের অভাব পার্টির আরও ক্ষতি করে। কেশরীর সবচেয়ে বিতর্কিত কাজটি হল হঠাৎ এইচ. ডি. দেবেগৌড়া সরকারের উপর থেকে সমর্থন প্রত্যাহার করা, যা ১৯৯৭ সালের এপ্রিলে দেব গৌড়ার যুক্তফ্রন্ট সরকার কে পতনের দিকে পরিচালিত করে। তবে, একটি সমঝোতা হয়েছিল, কংগ্রেস দলের সমর্থনে আই. কে. গুজরালের নেতৃত্বে পরবর্তী যুক্তফ্রন্ট সরকার গঠন হয়।
১৯৯৭ সালের নভেম্বরের প্রথম সপ্তাহে জৈন কমিশনের রিপোর্টে রাজীব গান্ধী হত্যা ষড়যন্ত্রের অনুসন্ধানের রিপোর্টের কিছু অংশ সংবাদপত্রে ফাঁস হয়েছিল। এই রিপোর্ট অনুযায়ী গান্ধী হত্যার সাথে জড়িত সংগঠন এলটিটিইয়ের সাথে জৈন কমিশন ডিএমকে দলের যোগাযোগ খুঁজে পায়। কেন্দ্রের ক্ষমতায় থাকা যুক্তফ্রন্ট সরকারের অন্যতম অন্যতম শরিক ছিল ডিএমকে। এছাড়াও প্রধানমন্ত্রী ইন্দ্র কুমার গুজরালের নেতৃত্বে মন্ত্রিপরিষদে ডিএমকে দলের তিন জন মন্ত্রী ছিলেন। কংগ্রেস সরকার থেকে ডিএমকেভুক্ত মন্ত্রীদের অপসারণের দাবি জানালে প্রধানমন্ত্রী ইন্দ্র কুমার গুজরাল তা মানা করে দেয়। যার ফলে কংগ্রেস সরকার থেকে সমর্থন তুলে নেয় এবং ফলস্বরুপ সরকার পড়ে যায় ও নতুন করে লোকসভা নির্বাচনের পরিস্থিতি তৈরি হয়।
কংগ্রেস মধ্যবর্তী নির্বাচনের জন্য পর্যাপ্তভাবে প্রস্তুত ছিল না। রাঙ্গারাজন কুমারমঙ্গলম, আসলাম শের খান, এবং অন্যান্য নেতাদের মতো দলের বেশ কয়েকজন সিনিয়র নেতা কেশরীর নেতৃত্বের বিরুদ্ধে প্রকাশ্যে অসন্তুষ্টি প্রকাশ করেন এবং দল ত্যাগ করেন।
ভোটে কংগ্রেস পরাজিত হলেও ১৪০ টি আসনে জিতেছিল। নির্বাচনী প্রচারের সময়, কোয়েম্বাটুরে একাধিক বোমা বিস্ফোরণ হয়েছিল, যেখানে বিজেপি সভাপতি লাল কৃষ্ণ আদবানীর একটি নির্বাচনী জনসভায় ভাষণ দেওয়ার কথা ছিল। বিস্ফোরণে প্রায় ৫০ জন নিহত হয়েছিলেন।
নির্বাচনী পরাজয়ের পরে ১৯৯৮ সালের মার্চ মাসে কংগ্রেস ওয়ার্কিং কমিটি কেশরীকে তার পদ থেকে সরিয়ে দেয়। পরিবর্তে সোনিয়া গান্ধী কে তাঁর জায়গায় কংগ্রেস দলের সভাপতি নিযুক্ত করে। কংগ্রেস ওয়ার্কিং কমিটি থেকে কেশরীর অপসারণকে কেউ কেউ দলীয় সংবিধানের বিশ্বাসঘাতকতা হিসাবে বিবেচনা করেছেন।
অরুণ নন্দী সুইমিংপুল
অরুণ নন্দী সুইমিংপুল ২০০৮ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটি চাঁদপুর শহরের জেলা স্টেডিয়ামের সীমার মাঝে স্টেডিয়ামের দক্ষিণ পূর্ব কোনে অবস্থিত। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় চাঁদপুর জেলা ক্রীড়া সংস্থার তত্বাবধায়নে রয়েছে।
নির্মাণ ইতিহাস
২০০৭ সালে চাঁদপুর স্টেডিয়ামের সীমার মধ্যে মূল স্টেডিয়ামের বহিরাংশে জাতীয় ক্রীড়া পরিষদের উদ্যোগে ক্রীড়াস্থাপনাটির নির্মাণ শুরু হয়, ২০০৮ সালের প্রথম দিকে নির্মাণ শেষ হয়। একই বছর ৩ ফেব্রুয়ারি সক্রীয় ব্যবহারের জন্য বাংলাদেশের প্রখ্যাত সাঁতারু অরুণ নন্দী র নামে উদ্বোধন করা হয়। প্রকল্পটির নির্মাণ সম্পন্ন করতে প্রায় ৪ কোটি টাকা ব্যয় হয়। নির্মাণের পর প্রথম কয়েক বছর ব্যবহারের পর দীর্ঘ ৫ বছর এটি অব্যবহৃত ছিল।
কাঠামো
এটি খোলা আকাশের নীচে উম্মুক্ত ৮ লেনবিশিষ্ট সুইমিংপুল। পুলটির নিজস্ব ওয়াটার ফিল্টার মেশিন আছে। এটি প্রায় সাড়ে ৪ লাখ গ্যালন পানি ধারণ করতে পারে।
লতিফুল ইসলাম শিবলী
লতিফুল ইসলাম শিবলী (জন্ম: ১৪ এপ্রিল), বাংলাদেশের প্রখ্যাত গীতিকার, সুরকার ও সংগীত শিল্পী। তিনি একাধিক নাটক লিখেছেন। বাংলাদেশে ৯০ দশকে ব্যান্ড গানের ক্ষেত্রে অন্যতম গীতিকবি হিসেবেও পরিচিত তিনি। গীতিকার পরিচয়ের বাইরে লতিফুল ইসলাম শিবলী একাধারে কবি, গায়ক, লেখক, গায়ক এবং অভিনেতাও। লিখেছেন নাটক, চলচ্চিত্রের চিত্রনাট্যও। নাট্যকার হিসেবে তার লেখা প্রথম সাড়া জাগানো নাটক 'তোমার চোখে দেখি'। এছাড়া নিজের লেখা নাটক রাজকুমারীতে মির্জা গালিবের চরিত্রে অনবদ্য অভিনয়ও করেন তিনি। ৯০ দশক জুড়ে প্রায় ৩০০ গান লিখেছিলেন তিনি।
পরিচিতি
অভিনয়ের উপর এক বছরের ডিপ্লোমা কোর্স শেষে গ্রুপথিয়েটার নাট্যচক্রের সঙ্গে মঞ্চনাটকে কাজ করতে করতেই ধীরে ধীরে বিকশিত হতে থাকেন শিল্পের অন্যান্য মাধ্যমে। আধুনিক জীবনযন্ত্রণাগ্রস্ত তারুণ্যের ভাষাকে শিবলী উপস্থাপন করেছেন অত্যন্ত সহজসরল 'রক' এর ভাষায়। তার সাফল্য এখানেই । তাই অল্প সময়ের মধ্যেই শিবলী পরিণত হয়েছেন এদেশের ব্যান্ড সংগীতজগতের কিংবদন্তি গীতিকবিতে । নিজের লেখা নাটক 'রাজকুমারী'তে(১৯৯৭) মির্জা গালিব চরিত্রে নিজের অনবদ্য অভিনয় অনেকের মন কেড়েছে। বাংলা একাডেমী প্রকাশ করেছে তার 'বাংলাদেশে ব্যান্ড সংগীত আন্দোলন'(১৯৯৭) নামে ব্যান্ড সংগীতের ওপর লিখিত প্রথম এবং একমাত্র গবেষণাধর্মী প্রবন্ধগ্রন্থ। শিবলী'র কাহিনী সংলাপ এবং চিত্রনাট্যে প্রথম পূর্ণদৈঘ্য চলচ্চিত্র 'পদ্ম পাতার জল'। লতিফুল ইসলাম শিবলী গড়েছেন একটি ব্যান্ড দল। দলের নাম ‘সং অফ বিলিভ’।
ব্যক্তিগত জীবন
দুই সন্তানের জনক লতিফুল ইসলাম শিবলী। একজনের নাম ওমর এবং অন্যজনের নাম ওসমান।
উপন্যাস
{|class="wikitable sortable collapsible" ! style=*background:d0e5f5" |উপন্যাসের নাম ! style=*background:d0e5f5" |প্রকাশকাল
লিয়াকত আলী (চট্টগ্রামের রাজনীতিবিদ)
লিয়াকত আলী বাংলাদেশের চট্টগ্রাম জেলার রাজনীতিবিদ যিনি চট্টগ্রাম-৮ আসনের সংসদ সদস্য ছিলেন।
প্রাথমিক জীবন
লিয়াকত আলী চট্টগ্রাম জেলায় জন্মগ্রহণ করেন।
রাজনৈতিক জীবন
লিয়াকত আলী ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-৮ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-৮ আসন থেকে তিনি পরাজিত হয়েছিলেন।
ভারতীয় বায়ুসেনা ফুটবল দল
ভারতীয় বায়ুসেনা ফুটবল দল ভারতে ফুটবল খেলায় ভারতীয় বিমানবাহিনীর প্রতিনিধিত্ব করে। এই দল নিয়মিত ডুরান্ড কাপ ও দিল্লি সিনিয়র ডিভিশন প্রতিযোগিতায় অংশ নিয়ে থাকে।  এই দল ফুটবল দিল্লি সংস্থার সাথে যুক্ত।
কাওরাইদ ইউনিয়ন
কাওরাইদ ইউনিয়ন বাংলাদেশের গাজীপুর জেলার শ্রীপুর উপজেলার অন্তর্গত একটি ইউনিয়ন।
অবস্থান
উত্তর দিকে পাইথল ইউনিয়ন, উত্তর-পশ্চিম দিকে রাজৈ ইউনিয়ন, কাওরাইদ ইউনিয়নের পশ্চিমে  দিকে হবিরবাড়ি ইউনিয়ন, দক্ষিণে বরমী ইউনিয়ন, পূর্বে নিগুয়ারী ইউনিয়ন অবস্থিত।
প্রশাসনিক অঞ্চল
১৫ টি গ্রাম নিয়ে গঠিত কাওরাইদ ইউনিয়ন।
জনসংখ্যা
ইউনিয়নের জনসংখ্যা ৯৪,৮৪৪ জন
যোগাযোগব্যবস্থা
যোগাযোগ ব্যবস্থা হিসাবে বাস ও ট্রেন আছে।
কাওরাইদের যাতায়াতের প্রধান মাধ্যম হচ্ছে, রেলগাড়ী। শ্রীপুর উপজেলা থেকে কাওরাইদ ইউনিয়ন পরিষদের দুরত্ব ১৩ কিঃ মিঃ। যাতায়াতের প্রধান মাধ্যম হিসাবে রয়েছে ট্রেন, সি.এন.জি ইত্যাদি।
মাধ্যমিক বিদ্যালয়
য়
দর্শনীয় স্থান
কবি অতুল প্রসাদ সেনের সমাধি
তাজিকিস্তানে পারিবারিক সহিংসতা
তাজিকিস্তানে পারিবারিক সহিংসতা অনেক বেশি, এর কারণ ঐতিহ্যগত তাজিক মুসলিমদের পারিবারিক মূল্যবোধ,   এর পাশাপাশি এই বিষয়গুলিকে "ব্যক্তিগত পারিবারিক বিষয়" হিসেবে দেখে তাজিকিস্তান কর্তৃপক্ষের তাতে হস্তক্ষেপ করতে অনীহা।
বিস্তৃতি
প্রায় অর্ধেক তাজিক মহিলা তাঁদের স্বামী বা শ্বশুরবাড়ির দ্বারা শারীরিক, মানসিক বা যৌন সহিংসতার শিকার হয়েছেন। এক মহিলা অ্যামনেস্টি ইন্টারন্যাশনাল কে দেওয়া সাক্ষাৎকারে বলেছিলেন যে তাঁর বিয়ের পর পাঁচ বছর ধরে তাঁকে তার স্বামীর বাড়ি থেকে অন্য কোথাও যাওয়ার অনুমতি দেওয়া হয়নি, অন্য একজন মহিলা বিবৃতি দিয়েছিলেন যে তাঁকে তাঁর প্রেমিক ধর্ষণ করেছে, কাউকে ঘটনাটা জানালে তাঁকে মেরে ফেলার হুমকি দিয়েছে এবং চার মাস ধরে তাঁকে যৌনতায় বাধ্য করেছিল। আইন করে এখানে ধর্ষণ নিষিদ্ধ করা হয়েছে, ধর্ষণ প্রমানিত হলে ২০ বছর কারাদণ্ডের শাস্তি হতে পারে। কিন্তু বৈবাহিক সম্বন্ধে, স্বামী -স্ত্রীর ধর্ষণের জন্য আলাদা কোন আইন নেই।
অনেক নারী বিবাহের পর স্বামী বা শ্বশুরবাড়ির দ্বারা কঠোর আচরণের শিকার হন। বেশিরভাগ তাজিক মহিলাকে বিবাহের জন্য তাড়াতাড়ি বিদ্যালয় ছেড়ে দিতে হয়, তাঁদের পর্যাপ্ত শিক্ষার অভাব থাকে, এবং সেই কারণে প্রায়শই তাঁদের সর্বনিম্ন বেতনের চাকরিতে ঠেলে দেওয়া হয়, যা অর্থনৈতিকভাবে তাঁদের স্বামীর উপর নির্ভরশীল করে তোলে।
২০১৩ সালে, তাজিকিস্তান গার্হস্থ্য সহিংসতা প্রতিরোধ আইন প্রণয়ন করেছিল, এটি গার্হস্থ্য সহিংসতার বিরুদ্ধে তাদের প্রথম আইন।
তাজিক সামাজিক মনোভাব
গার্হস্থ্য সহিংসতাকে প্রায়ই সমাজ ন্যায্য হিসেবে দেখে: ইউনিসেফের একটি জরিপে দেখা গেছে যে, তাজিকিস্তানে স্ত্রীকে মারধর সমর্থন করে- ৬২.৪% নারী, যদি স্ত্রী স্বামীকে না জানিয়ে বাইরে যায়; ৬৮% নারী, যদি সে তার সাথে তর্ক করে; ৪৭.৯% যদি সে তার সাথে যৌন সম্পর্ক করতে অস্বীকার করে। আরও একটি জরিপে দেখা গেছে যে নারী এবং পুরুষরা মূলত সম্মত হয় যে একজন স্বামী বা শাশুড়ির জন্য এমন স্ত্রী/পুত্রবধূকে মারধর করা যুক্তিযুক্ত, যে "মুখে মুখে জবাব দেয়", অবাধ্যতা করে, অনুমতি ছাড়াই ঘর থেকে বেরিয়ে যায়, সময়মতো খাবার তৈরি করেনা, বা শিশুদের জন্য সঠিকভাবে যত্ন নেয়না।
পারিবারিক সহিংসতার ঘটনায় পুলিশ প্রায়ই হস্তক্ষেপ করতে চায় না। কর্তৃপক্ষের বাস্তবিক নীতি হচ্ছে মিটমাট করে নেওয়াকে প্রচার করা। প্রায়ই লাঞ্ছনার জন্য পুলিশ মহিলাদের নিজেদেরই দায়ী করে, এবং কখনও কখনও লাঞ্ছনার অভিযোগ করার চেষ্টা করা মহিলাদের অপমান করে। যেসব মহিলারা পুলিশে অপব্যবহারের অভিযোগ জানানোর চেষ্টা করেন তাঁদের প্রায়ই অভিযোগ দায়ের করতে বলা হয়, অথবা ফেরত পাঠিয়ে দেওয়া হয়। পারিবারিক সহিংসতার মামলা সামলানোর জন্য বিচার বিভাগ, পুলিশ এবং চিকিৎসা কর্মীরা যথেষ্ট প্রশিক্ষিত নয়। অবমাননাকর স্বামীদের খুব কমই গ্রেপ্তার বা বিচার করা হয়।
স্বামী স্বরূপানন্দ
স্বামী স্বরূপানন্দ (৮ জুলাই ১৮৭১ - ২৭ জুন ১৯০৬) বিবেকানন্দের একজন সরাসরি সন্ন্যাস শিষ্য ছিলেন এবং ১৮৯৯ সালে চম্পাবতের নিকটে মায়াবতীতে বিবেকানন্দ প্রতিষ্ঠিত অদ্বৈত আশ্রমের প্রথম প্রেসিডেন্ট ছিলেন। আশ্রম হল ধর্মীয় সন্ন্যাস আদেশের একটি শাখা। রামকৃষ্ণ মঠ-ও, বিবেকানন্দ প্রতিষ্ঠিত করেছিলেন।
স্বরূপানন্দ ১৮৯৮ সালে চেন্নাইয়ে স্থানান্তরিত হন, এবং ১৯০৬ সাল অবধি সেখানে থাকাকালীন রমকৃষ্ণ আদেশের ইংরেজি ভাষার মাসিক সাময়িকী প্রবুদ্ধ ভারতের সম্পাদক ছিলেন।
বিবেকানন্দ সারা বুল এবং অন্যান্য বন্ধুদের কাছে যুবক শিষ্যকে সন্ন্যাস শৃঙ্খলে প্রবর্তন করার বিষয়ে বলেছিলেন, "আমরা আজ একটি অধিগ্রহণ করেছি।"
প্রাক সন্ন্যাসী জীবন
স্বরূপানন্দের পূর্ব সন্ন্যাসীর নাম ছিল অজয় ​​হরি ব্যানার্জি। তিনি ৮ জুলাই ১৮৭১ সালে কলকাতার ভবানীপুরে ব্রাহ্মণ পরিবারে একটি কূপে জন্মগ্রহণ করেছিলেন। জীবনে দুঃখ ও সঙ্কটের প্রাথমিক অভিজ্ঞতা এবং মানবিক দুর্দশা তাকে আধ্যাত্মিক দৃষ্টিভঙ্গি বিকাশের জন্য অনুপ্রাণিত করেছিল। তিনি সতীশচন্দ্র মুখোপাধ্যায়ের সাথে বন্ধুত্বের বিকাশ করেছিলেন, যিনি তাঁর পরের বছরগুলিতে একজন দেশপ্রেমিক এবং পণ্ডিত হিসেবে পরিচিত হন ও একসাথে ভারতীয় ধর্মগ্রন্থ এবং সংস্কৃত শিক্ষার জ্ঞান দেওয়ার জন্য একটি স্কুল শুরু করেছিলেন। বিদ্যালয়ের লক্ষ্য ছিল ছাত্র সম্প্রদায়ের মধ্যে মহৎ ধারণা ছড়িয়ে দেওয়া। তারা একটি মাসিক পত্রিকাও শুরু করেছিলেন, যার নাম ডন এবং অজয় ​​এর প্রথম সম্পাদক হন ১৮৯৭ সালে অজয় ​​তার বন্ধু সতীশচন্দ্রকে ডন সোসাইটি শুরু করার জন্য অনুপ্রাণিত করেছিলেন। জাতীয় শিক্ষা ও স্বাধীনতা আন্দোলনে ডন পত্রিকাটি প্রচুর অবদান রেখেছিল। অজয় হরি সন্ন্যাসজীবন গ্রহণের আগ পর্যন্ত তিনি এবং সতীশচন্দ্র যুগ্ম সম্পাদক হিসাবে দায়িত্বপালন করেছিলেন।
বিবেকানন্দের সাথে সাক্ষাত
বিবেকানন্দ এপ্রিল - ১৮৯৭ সালে ভারতে ফিরে আসার পর, বেলুড়ের নীলাম্বর মুখোপাধ্যায়ের বাগান বাড়িতে অজয় তার সাথে সাক্ষাত করেছিলেন। সন্ন্যাস শৃঙ্খলে আসার আগে আগে তিনি বেশ কয়েকবার স্বামীর সাথে দেখা করেছিলেন। স্বামী স্বরূপানন্দের ডায়েরি অনুসারে, তিনি ১৯৯৮ সালের ২৯ শে মার্চ মঙ্গলবার ত্যাগের ব্রত গ্রহণ করেছিলেন।
অদ্বৈত আশ্রম ও প্রবুদ্ধ ভারত: অবদান
স্বরূপানন্দ তাঁর যৌবনের প্রথম দিকে বিবাহবন্ধনে আবদ্ধ হলেও, তিনি কলকাতায় তাঁর পিতামাতার বাড়িতে ব্রহ্মচারী হিসাবে বসবাস করতে থাকেন। বেলুড় মঠে তিন-চারটি সফর শেষে, তিনি বাড়ি ছেড়ে বিবেকানন্দের একজন পূর্ণকালীন শিষ্য হওয়ার সিদ্ধান্ত নিয়েছিলেন এবং মঠে অবস্থানের কিছু দিনের মধ্যেই ২৯ মার্চ ১৮৯৮ সালে বিবেকানন্দ তাঁকে সন্ন্যাসীর আদেশে সন্ন্যাস প্রদান করেন।
এদিকে, বিবেকানন্দের লন্ডন সফরকালে জন হেনরি সেভিয়ার বিবেকানন্দের সংস্পর্শে আসেন এবং তাঁর শিষ্য হন, তিনি স্ত্রী শার্লোটকে নিয়ে বিবেকানন্দের সাথে ভারতে ভ্রমণ করেন। স্বরূপানন্দের সহায়তায়, সেভিয়ার ১৮৯৮ সালের জুলাই মাসে, আলমোরার কাছে মায়াবতীতে আশ্রমের জন্য উপযুক্ত একটি পুরনো চা এস্টেট খুঁজে পান। দ্রুতই সে জমিটি ক্রয় করা হয় এবং নির্মাণ কাজ শুরু করা হয়। ১৮৯৯ সালের ১৯ মার্চ অদ্বৈত আশ্রমের আনুষ্ঠানিক উদ্বোধন করা হয়, দিনটি ছিল রামকৃষ্ণের (হিন্দু পঞ্জিকায়) জন্মবার্ষিকী। স্বরূপানন্দ অদ্বৈত আশ্রমের প্রথম সভাপতি হন।
১৮৯৮ সালের মার্চ-এপ্রিল মাসে, বেলুড়ে স্বরূপানন্দের সন্ন্যাস গ্রহণের চার দিন আগে, ভগিনী নিবেদিতা বিবেকানন্দের কাছ থেকে সন্ন্যাস নেন। স্বরূপানন্দ প্রতিদিন তাঁকে বাংলা ও হিন্দু ধর্মীয় সাহিত্য পড়াতেন। পরে আলমোরাতে, তাঁর নির্দেশনায়, ভগিনী নিবেদিতা ভগবদ্গীতা পড়া শুরু করেন।
১৮৯৮ সালের ১৩ মে চেন্নাইয়ে, মাত্র চব্বিশ বছর বয়সে সম্পাদক বি. আর. রাজাম আইয়ারের মৃত্যুর কারণে রামকৃষ্ণ আদেশের প্রাতিষ্ঠানিক সাময়িকী প্রবুদ্ধ ভারতের প্রকাশনা আকস্মিকভাবে বন্ধ হয়ে যায়। বিবেকানন্দ, তখন আলমোড়ায় ছিলেন, তিনি সেভিয়ার ও তার স্ত্রীকে পত্রিকাটি পুনরুজ্জীবিত করতে বলেন। ১৮৯৮ সালের আগস্ট মাসে, স্বরূপানন্দের সম্পাদনায় আলমোরা শহরের থম্পসনের বাড়ি থেকে পত্রিকার পরবর্তী সংখ্যা প্রকাশিত হয়। এরপর ১৮৯৯ সালে আলমোরার কাছে মায়াবতীতে একটি নির্জন পাহাড়ি অঞ্চলে আশ্রম খোলার সাথে সাথে পত্রিকাটির অফিসও সেখানে স্থানান্তর করা হয়।
স্বরূপানন্দ সম্পাদনার সময়কালে, প্রবুদ্ধ ভারত রামকৃষ্ণ ও বিবেকানন্দের আদর্শ প্রচারের জন্য একটি শক্তিশালী মাধ্যম হয়ে ওঠে এবং বুদ্ধিজীবীদের কাছ থেকে অনেক প্রশংসা অর্জন করে। বিবেকানন্দ তাঁর একটি চিঠিতে স্বরূপানন্দের কাজের প্রশংসাও করেছিলেন।
পরে স্বরূপানন্দ মায়াবতী আশ্রমের সভাপতি হন। তিনি ক্যাপ্টেন এবং মিসেস সেভিয়ারের খুব ঘনিষ্ঠ ছিলেন। তাঁর আমলে সবচেয়ে স্মরণীয় ঘটনাটি ছিল ১৯০১ সালের জানুয়ারিতে, বিবেকানন্দের মায়াবতীর পশ্চিমের দ্বিতীয় সফর থেকে ফিরে আসার পর। তিনি স্বরূপানন্দের সাথে আশ্রম থেকে বিভিন্ন কাজ করার জন্য সেগুলি সম্পর্কে আলোচনা করেছিলেন।
১৮৯৯ সালে তিনি জয়পুরের নিকটবর্তী কিশানগড় এলাকায় ভয়াবহ দুর্ভিক্ষে আক্রান্ত স্থানীয় লোকদেরকে ত্রাণ সরবরাহ করেছিলেন। সেখানে তিনি তাঁর ভাই শিষ্য স্বামী কল্যানানন্দের সাথে কাজ করেছিলেন। তিনি হরিদ্বার ও ঋষিকেশের বৃদ্ধ ও অসুস্থ ভিক্ষু এবং দরিদ্র মানুষের সেবা করতে নৈনিতালে ঘরে ঘরে ঘরে ভিক্ষা করেছিলেন। ১৯০২ সালে তিনি বেদনাতে বক্তৃতা দেওয়ার জন্য এলাহাবাদ গিয়েছিলেন এবং স্থানীয় জনগণকে সেখানে একটি স্থায়ী কেন্দ্র চালু করতে উদ্বুদ্ধ করেছিলেন। ১৯০৫ সালে ধর্মশালা অঞ্চল ভয়াবহ ভূমিকম্পে আক্রান্ত হলে, স্বরূপানন্দ ত্রাণ কাজের জন্য অর্থ সংগ্রহ করেছিলেন এবং কাজটি পরিচালনা করেছিলেন।
শেষ দিনগুলি
মায়াবতীতে অবস্থান স্বরূপানন্দের পক্ষে যথাযথভাবে মানানসই ছিল না, মায়াবতী ভূখণ্ডের অবিরাম চড়াই এবং উতরাই তার হৃদয়ে আঘাত করে। ১৯০১ সালের নভেম্বরে তিনি কলকাতায় বিবেকানন্দের সাথে পুনদেখা করছিলেন। তিনি নৈনিতালে পত্রিকাটি সম্পাদনা করতে থাকেন এবং ১৯০৬ সালে তাঁর মৃত্যুর আগ পর্যন্ত আরও ছয় বছর আশ্রম চালান। তিনি নৈনিতাল ভ্রমণের সময় বৃষ্টিতে ভিজে যাওয়ার পরে নিউমোনিয়ায় আক্রান্ত হয়েছিলেন এবং ১৯০৬ সালের ২৭ শে জুন তিনি মারা যান। প্রবুদ্ধ ভারতে  ভগিনী নিবেদিতা তাঁর জন্য শ্রুতিমধুর কথা লিখেছিলেন।
শাহজাহানপুর ইউনিয়ন
শাহজাহানপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
পিক্সেল ২
পিক্সেল ২ এবং পিক্সেল ২  XL  (এক্সট্রা লার্জ) হল অ্যান্ড্রয়েড স্মার্টফোন, যেটির নকশা, প্রস্তুত এবং বাজারকরণ করেছে গুগল। ৪ঠা অক্টোবর, ২০১৭ তারিখে এই ফোন দুটি পিক্সেল এবং পিক্সেল XL এর উত্তরসূরি হিসাবে প্রথম আত্মপ্রকাশ করে। ১৯শে অক্টোবর, ২০১৭ তারিখে তারা গুগল পিক্সেল হার্ডওয়্যার সারির দ্বিতীয় যুগল হিসাবে মুক্তিলাভ করে।
ইতিহাস
২০১৭ মার্চের শুরুতে গুগলের রিক ওস্টেরলো নিশ্চিন্ত করেন যে এই বছরের শেষে তারা "পরবর্তী প্রজন্মের" পিক্সেল ফোন সকলের সামনে আনতে চলেছেন। তিনি আরো বলেন আগত ফোনটি মূল্যবান হবে এবং কোনোরকম সস্তার পিক্সেল হবে না।
গুগলের ইচ্ছা ছিল ২০১৭ সালের তাদের প্রধান মোবাইল দুটি এইচটিসি প্রস্তুত করবে। কিন্তু পরবর্তীকালে তারা তাদের বড় মোবাইলটি প্রস্তুত করার জন্য এলজি র দ্বারস্থ হয়। "Muskie" সাংকেতিক নামের যে অপ্রকাশিত ফোনটিকে সবাই পিক্সেল ২ XL হিসাবে ভেবেছিলো সেটি পরএইচটিTইউ১১11+ হিসাবআত্মপ্রকাশ করে।
ভারতে পিক্সেল ২ এবং পিক্সেল ২ XL প্রধানত ফ্লিপকার্টের মাধ্যমে বিক্রি হয়।
নকশা
পিক্সেল ২ এবং পিক্সেল ২ XL এর পিছনদিক একটি "মূল্যবান" প্লাস্টিকের প্রলেপযুক্ত অ্যালুমিনিয়াম দিয়ে তৈরী এবং উপরের দিকটি বেতার সংযোগের জন্য কাঁচ দিয়ে ঢাকা। পিক্সেল ২ XL আগের বছরের পিক্সেল XL এর মতো নয়, যেটি শুধুমাত্র পিক্সেল মোবাইলটির একটি বিবর্ধিত সংস্করণ ছিল। কিন্তু নতুন পিক্সেল ২ XL এর নকশা তার কনিষ্ঠ পিক্সেল ২ এর থেকে আলাদা। পিক্সেল ২ XL এর স্ক্রিন লম্বা ১৮ঃ৯ অনুপাতের পি-ওএলইডি ডিসপ্লে দিয়ে তৈরী যেখানে পিক্সেল ২ এর স্ক্রিন ১৬ঃ৯ অনুপাতের অ্যামোএলইডি দিয়ে তৈরী।
বিল ফ্রিন্ডল
উইলিয়াম হাওয়ার্ড বিল ফ্রিন্ডল, এমবিই (Bill Frindall; জন্ম: ৩ মার্চ, ১৯৩৯ - মৃত্যু: ২৯ জানুয়ারি, ২০০৯) সারের এপসম এলাকায় জন্মগ্রহণকারী প্রথিতযশা ইংরেজ ক্রিকেট স্কোরার ও পরিসংখ্যানবিদ ছিলেন। বিবিসি রেডিওর টেস্ট ম্যাচ স্পেশাল ধারাভাষ্যকার দলের অন্যতম সদস্যরূপে ব্যাপক জনপ্রিয়তা পান বিল ফ্রিন্ডল।
পিক্সেল ২
হার্ডওয়্যার
পিক্সেল ২ এবং পিক্সেল ২ XL উভয় মোবাইলই কোয়ালকম স্ন্যাপড্রাগন ৮৩৫ প্রসেসর এবং ৪ জিবি LPDDR4X র‌্যাম দ্বারা চালিত। উভয়েরই ৬৪ জিবি এবং ১২৮ জিবি সংগ্রহস্থলের বিকল্প রয়েছে।
পিক্সেল ২ একটি ৫-ইঞ্চি (১৩০ মিমি) অ্যামোএলইডি ডিসপ্লের সঙ্গে উপলব্ধ যেটির রিসোলিউশন হলো ১৯২০×১০৮০ ঘনত্ব হলো ৪৪১ পিপিআই। সেখানে পিক্সেল ২ XL একটি ৬-ইঞ্চি (১৫০ মিমি) পি-ওএলইডি ডিসপ্লের সঙ্গে উপলব্ধ যেটির রিসোলিউশন হলো ২৮৮০×১৪৪০ ঘনত্ব হলো ৫৩৮ পিপিআই।
বিল ফ্রিন্ডল
প্রারম্ভিক জীবন
ব্যক্তিগত জীবনে বিদ্যালয়ের শিক্ষকতা করতেন বিল ফ্রিন্ডল। বিদ্যালয়ের ছাত্রাবস্থায় কোন এক বৃষ্টির দিনের বিকেলে খেলায় ক্রিকেটের স্কোর লিপিবদ্ধ করেছিলেন। ১৯৫৮ সালে ন্যাশনাল সার্ভিসম্যান হিসেবে আরএএফে যোগদানের পর কর্পোরাল র‌্যাঙ্কে পদোন্নতি পান। নভেম্বর, ১৯৬৩ সালে দাপ্তরিক শাখায় হিসাবরক্ষক কর্মকর্তা হন। ছয় বছরের দুই বছরই প্যারিসের বাইরে ফন্টেইনব্লিউতে অবস্থিত ন্যাটো সদরদপ্তরে কাটান। ১৯৬৫ সালে আরএএফ ত্যাগ করার সময় তার মুখমণ্ডল দাঁড়িতে পুর্ণ ছিল।
পিক্সেল ২
হার্ডওয়্যার
দুটি ফোনেরই পিছনের ক্যামেরা ১২.২ মেগাপিক্সেলের যেটি 4K ভিডিও ৩০ এফপিএস, ১০৮০পি ভিডিও ১২০ এফপিএস এবং ৭২০পি ভিডিও ২৪০ এফপিএসে তুলতে সক্ষম। এছাড়া ক্যামেরায় লেসার স্বয়ংক্রিয় ফোকাস এবং এইচডিআর+ উপলব্ধ। পিক্সেল ২ অথবা পিক্সেল ২ XL ফোনের মালিক ২০২০ সাল পর্যন্ত এই ফোনে তোলা যেকোনো ছবি বা ভিডিও প্রকৃত অবস্থাতেই গুগল ফটোসে সংরক্ষণ করে রাখতে পারবে। পিক্সেল ২ এর ক্যামেরা ডিএক্সোমার্কে এ ৯৮ নম্বর পেয়েছে যেটি সেসময় পর্যন্ত মোবাইল ক্যামেরার সর্বোচ্চ মান ছিল। ফোনদুটিতে ইন্টেলের বানানো পিক্সেল ভিজ্যুয়াল কোর নামক একটি ছবি প্রসেসর আছে, কম শক্তি খরচ করে দ্রুত ছবি প্রক্রিয়াকরণ করতে পারে। যদিও বা ২০১৮ সালের জানুয়ারি মাসে মুক্তি পাওয়া অ্যান্ড্রয়েড ৮.১ মাধ্যমে এই বিশেষ প্রসেসরটিকে চালু করা হয়। যদিও বা অন্যান্য দামি মোবাইলের মতো এই ক্যামেরাটিতে অরূপান্তরিত ছবি তোলা যায় না এবং ব্যবহারকারী নিজের মনমতো ক্যামেরাটিকে নিয়ন্ত্রণ করতে পারবে না। এছাড়া ফোনটির সম্মুখে স্থির ফোকাস দূরত্ব সম্পন্ন ৮ মেগাপিক্সেলের একটি ক্যামেরা আছে।
এই ফোনদুটিতে "অ্যাকটিভ এজ" নামক একটি নতুন বৈশিষ্ট্য যোগ করা হয়েছে। যেটি আসলে ফোনটির দুই পাশে বসানো একরকমের চাপ পরিমাপক সেন্সর। যার ফলে কেউ ফোনটিকে ধরে চাপ দিলে এটি একটি নির্দেশ প্রেরণ করবে। প্রধানত এটিকে গুগল অ্যাসিস্ট্যান্ট খোলার জন্য ব্যবহৃত হয়।